open-index/open-wikipedia-markdown huggingface dataset:
Friedrich Lijepi

**Friedrich Lijepi** njemački: *Friedrich der Schöne*  (Beč., 1289.- Gutenstein, 13. januar 1330.), bio je austrijski i štajerski vojvoda od 1308. do svoje smrti 1330., pod vladarskim naslovom **Friedrich I**, i rimsko-njemački kralj (odnosno protivkralj) od 1314. do 1325. kao **Friedrich III**.

## Biografija

Friedrich je rođen kao drugi najstariji sin (od njih pet) austrijskog vojvode Albrechta I i njegove žene 
Elisabeth od Koruške, Goriške i Tirola (iz porodica Meinhardiner).

Friedrich je 1314. izabran za rimsko-njemačkog kralja ali na krnjoj 
dijeti na kojoj se nije okupilo svih sedam elektora, pa mu je od samog početka vlast osporavao njegov protukandidat Ludwig IV, kog je uostalom druga dijeta 
također izabrala za kralja.

Sukobi između njih trajali su do 1322., kad je Ludwig IV pobjedio i zarobio Friedrich u Bitci kod Mühldorfa am Inna. Držao da je u zatvoru sve 1325., dok se nije odrekao rimsko-njemačkog trona. Kasnije se izmirio s njime i čak ga priznao za ko-regenta, ali to je bila farsa jer Friedrich nije imao nikakvu stvarnu vlast po zemljama Svetog Rimskog Carstva pa čak ni u vlastitim domenama Austrijskom vojvodstvu i Štajerskoj.

Pokopan je u kartuzijanskom samostanu Mauerbach pored Beča, koji je
je osnovao, njegovo tijelo je 1789. prebačeno u grobnicu u bečkoj katedrali Stephansdom.

## Reference

## Vanjske veze

* ''Friedrich I. der Schöne, geb. 1289''
Aare

**Aare** (latinski: *Arula*, *Arola*, *Araris*, francuski: *Aar*, *Arole*) je najduža švicarska rijeka, 
koja čitavom svojom dužinom od 295 km protiče kroz zemlju, velika južna pritoka rijeke Rajne.

## Karakteristike

Rijeka Aare izvire iz glečera Unteraar u Bernskim Alpama u Kantonu Bern, ispod planine Finsteraarhorn, zapadno od prijevoja Grimsel, na jugu Švicarske.
Od tamo teče prema sjeveru, protiče kroz Meiringen i probija se kroz slikoviti kanjon Aare. Nakon tog skreće prema zapadu i razliva se po glacijalnom jezeru Brienz.

Od tamo do slijedećeg Thunskog jezera tok rijeke je kanaliziran kod Interlakena. Nakon tog utječe u duboku dolinu teče prema sjeverozapadu do Berna, u kom gotovo potpuno okružuje njegovu srednjovjekovnu jezgru, zatim naglo skreće prema zapadu do dugačkog akumulacionog jezera 
Wohlen. Od tamo teče prema sjeveru do Aarberga, gdje se skreće na zapad i kanalom Hagneck utječe u Biennsko jezero. Iz njega teče prema sjeveroistoku paralelno sa obroncima planina Masiva Jura. 
Ispod Brugga prima pritoke Reuss i Limmat, a nakon tog uvire u Rajnu kod švicarskog Koblenza.

Aare ima sliv velik 17,779 km² koji pokriva gotove sve švicarske kantone i dio Alpske Francuske.
## Reference

## Vanjske veze

* ''Aare'' na portalu My Switzerland
M1879 Reichsrevolver

**Reichsrevolver** ili **M1879 Reichsrevolver** (M79) je bio prilično zakašnjen odgovor njemačke vojske pri unifikaciji arsenala. Dok su sve druge vojske tog vremena imale unificirane arsenale ličnog oružja, Njemačka tek 1879. godine uvodi jednake revolvere za potrebe različitih dijelova oružanih snaga. Rezultat je bio revolver Modell 79, vrlo jednostavne izrade i sa jednostavnim mehanizmom. Osim toga, ovom revolveru je nedostajala mogućnost izbacivanja čahura od metaka putem ugrađenog sistema, što je kod drugih modela bilo već u to doba uobičajeno. 1883. godine dolazi do modifikacije ovog modela. Poboljšanja se nalaze u olakšavanju okvira i cijevi, te u smanjenju veličine. Ove promjene se naglašavaju novom identifikacijom kao *Modell 83* (M83). Iako zastario i već prevaziđene tehnike, ovaj revolver se zadržava u njemačkoj vojsci sve do 1908. godine, kada ga zamjenjuje Luger P08 poluautomatski pištolj.

## Reference

## Vanjske veze

* www.waffensammler-kuratorium.de: ''Der Revolver ( Reichsrevolver ) M / 79''  
* www.waffensammler-kuratorium.de: ''Der Revolver ( Reichsrevolver ) M / 83''  
* www.zollwaffen.de: ''Der Reichsrevolver M/79 und M/83''
MAS 1873 Chamelot-Delvigne

**Modèle 1873 Chamelot-Delvigne** je bio revolver, poznat kao prvi standardni pištolj francuske vojske. Proizvodila ga je državna oružarnica Manufacture d'armes de Saint-Étienne (MAS) u Saint-Étienneu od 1873. do 1887. godine. Koristio je metak kalibra 11&nbsp;mm sa čahurama punjenim crnim barutom, a punio se uz pomoć doboša sa šest metaka. U službu je uveden 1873. godine nedugo nakon Francusko-pruskog rata, kada je, poučena lošim iskustvima sa logistikom i pozadinskom organizacijom, francuska vojska počela standardizirati svoje naoružanje. Ispočetka je bio namijenjen isključivo podoficirima, s obzirom da su konzervativni krugovi ispočetka smatrali da oficiri kao simbol svog autoriteta i dalje moraju nositi mačeve i sablje, ali je već 1874. godine uvedena verzija za oficire. MAS 1873 je korišten prije svega u francuskim kolonijalnim sukobima; iako mu je metak bio relativno slab, pokazao se kao izuzetno pouzdano oružje; osim u Francuskoj, uveden je u naoružanje još nekoliko zemalja. Godine 1892. je Francuska kao novi standardni revolver uvela Modèle 1892 iki Lebelov revolver, ali se MAS 1873 još dugo vremena zadržao kao rezervno oružje te je, između ostalog, korišten i u Prvom svjetskom ratu. Francuska policija i druge paravojne formacije su ga koristile još duže, te je službeno iz upotrebe izbačen tek 1962. godine.

### Vojni korisnici

* 
* 
** Francuska vojska
** Francuska ratna mornarica
* 
* 
* 
** *[[Compagnie des Carabiniers du Prince]]*
** *[[Corps des Sapeurs-Pompiers|Corps des Sapeurs-Pompiers de Monaco]]*
* 
* 

## Izvori

## Vanjske veze

* Les armes de poing
* Le revolver d'officier d'infanterie français modèle 1873
Ulsterski unionizam

**Ulsterski unionizam** ili **ulsterski lojalizam** je vid irskog unionizma s fokusom na Sjevernu Irsku, koja približno obuhvaća teritorij tradicionalne regije Ulster. Dok se irski unionizam u najširem smislu javlja u 19. vijeku kao ideja zadržavanja Ujedinjenog Kraljevstva Velike Britanije i Irske odnosno kao kontrapod zahtjevima određenih irskih političara za autonomijom ili nezavisnošću otoka, ulsterski unionizam rađa se ranih 1920-ih prilikom podjele Irske i orijentiran je k očuvanju statusa Sjeverne Irske unutar Ujedinjenog Kraljevstva. Iz ovih razloga, ulsterski unionizam moguće je grupirati u domenu britanskog nacionalizma. Ideologija ulsterskog unionizma rasprostranjena je primarno kod radničke klase ulsterskih protestanata, potomaka britanskih došljaka tokom plantažiranja Irske, iako pristaša ima i kod etničkih irskih katolika. Politički kontrapod ulsterskom unionizmu je irski nacionalizam, a ideološki sukob osobito je došao do izražaja tokom Sjevernoirskog sukoba

## Literatura
*  
*  
*  
*
Gasser M1870

**Gasser M1870** je bio revolver koji se od 1870. do 1898. koristio kao standardni pištolj austro-ugarske vojske. Sadržavao je doboš sa 6 metaka i koristio metak kalibra 11,2X29,55&nbsp;mm sa čahurom punjenom crnim barutom. Smatrao se jednim od najsigurnijih revolvera za upotrebu, odnosno nije mogao nehotično opaliti prilikom nošenja. Sa druge strane, austro-ugarske vojne vlasti su smatrale kako je pretežak, te je godine 1876. napravljena nova verzija, poznata kao Gasser-Kropatschek M1876 u kojoj je glavna novina bio manji kalibar od 9mm, koji je znatno smanjio težinu. Uspkros toga, austro-ugarske vlasti su držale kako su M1870 i M1876 inferiorni revolverima drugih vojski, te je zato 1898. uveden novi model poznat kao Rost-Gasser M1898. Usprkos toga, i kasnijem uvođenju poluautomatskih pištolja, Gasser M1870 se zadržao u upotrebi u dijelu jedinica te koristio u Prvom svjetskom ratu; posebno je popularan bio među pripadnicima *Jagdkommandosa*, odnosno austro-ugarskog ekvivalenta njemačkih jurišnih trupa koji su, usprkos težine, cijenili mogućnost da neprijatelje u bliskoj borbi likvidiraju s jednim ispaljenim metkom.

Godine 1910. je Gasser M1870 ušao u masovnu upotrebu u Kraljevini Crnoj Gori, nakon što je kralj Nikola I donio ukaz kojim se, u svrhu očuvanja milicijskog karaktera crnogorskih oružanih snaga, svaki njegov podanik obavezuje posjedovati vatreno oružje kod kuće. Veliki dio potražnje je ispunila Gasserova tvornica sa verzijom Gasser M1870, a ista je postala i standardno oružje redovnog dijela crnogorske vojske.
Jeffrey Hunter

***Jeffrey Hunter*** (25. novembar 1926 - 27. maj 1969) je bio američki filmski i televizijski glumac, najpoznatiji po sporednoj ulozi mladog Martina Pawleya u znamenitom vestern-filmu *[[The Searchers|Tragači]]*, Isusa u biblijskom spektaklu *[[King of Kings (film, 1961)|Kralj kraljeva]]* te kapetana Christophera Pikea, protagonista *[[The Cage (Star Trek: The Original Series)|The Cage]]*, pilot epizode popularne TV-serije *[[Star Trek: The Original Series|Zvjezdane staze]]*.

## Biografija

Rodio se kao Henry Herman “Hank” McKinnies, Jr. u New Orleansu, a djetinjstvo i rane godine proveo u Milwaukeeju gdje se kao tinejdžer počeo amaterski baviti glumom. U Drugom svjetskom ratu je služio u pozadinskim jedinicama Ratne mornarice, a poslije demobilizacije studirao glumu na Northwestern University. Godine 1950. su ga za vrijeme studija na UCLA u jednoj amaterskoj predstavi zapazili agenti 20th Century Fox te mu ponudili ugovor, čime je započeo njegov profesionalni angažman.

Hunter se tokom karijere isticao markantnim fizičkim izgledom, zahvaljujući kome je često tumačio protagoniste, ali i likove značajno mlađe od sebe. To je bio slučaj kako sa partnerom protagonistra u Tragačima, tako i sa njegovom potencijalno najambicioznijom ulogom Isusa u *Kralju kraljeva*. Njegova mladolikost je, međutim, bila povodom da film dio kritičara izloži poruzi odnosno nadjene mu nadimak "Bio sam Isus tinejdžer". Hunter je nakon toga pokušao karijeru nastaviti na televiziji te je 1963. tumačio protagonista vestern TV-serije *[[Temple Houston (TV serija)|Temple Houston]]*, koju je i sam producirao. Ona je, međutim, sa programa skinuta nakon samo jedne sezone.

Hunter je nakon toga nastupio u *The Cage*, pilot-epizodi *Zvjezdanih staza* u kojoj je tumačio kapetana Pikea, zapovjednika svemirskog broda *[[USS Enterprise (NCC-1701)|USS Enterprise]]*. Matični studio nije bio zadovoljan epizodom te ona nije bila prikazana (iako će njen materijal kasnije biti "recikliran" u epizodi *[[The Menagerie (Star Trek)|Menagerie]]*); kada je ponovno pokrenuto snimanje pilot-epizode, Hunter je odbio ponudu za novi nastup, te je u njoj protagonist postao kapetan James T. Kirk koga je tumačio William Shatner.

Kao i mnogi hollywoodski glumci u to vrijeme, Hunter je nedostatak adekvatnih uloga u domovini nastojao kompenzirati angažmanima u inozemstvu, najčešće tumačeći protagoniste niskobudžetnih eksploatacijskih filmova. U novembru 1968. se našao u Španiji na setu gangsterskog filma *[[Cry Chicago]]*; na snimanju je došlo do nesreće uslijed pogrešno postavljenih pirotehničkih sredstava, odnosno do eksplozije u kojoj je Hunter doživio potres mozga. Prema svjedočenju njegove supruge Emily McLaughlin Hunter se od njenih posljedica nikada nije oporavio; još prilikom leta natrag u Ameriku je doživio šok. 26. maja 1969. godine je pao na stubištu svoje kuće i sljedeći dan umro od posljedica izliva krvi u mozak.

## Filmografija

## Vanjske veze
* 
* 
* Tribute site to Jeffrey Hunter
*
Robert Taylor (glumac)

**Robert Taylor** (5. august 1911 - 8. jun 1969) bio je američki glumac i pjevač, poznat po izuzetno uspješnoj karijeri u klasičnom Hollywoodu i nizu raznorodnih uloga među kojima se ističu one u historijskim spektaklima početkom 1950-ih. Taylor, koji je 1930-ih naučio pilotirati avione, u Drugom svjetskom ratu je služio kao instruktor u mornaričkoj avijaciji. Godine 1944. je postao jedan od osnivača desničarskog i antikomunističkog Filmskog saveza za očuvanje američkih ideala, te je za vrijeme makartističkih progona javno svjedočio protiv svojih komunističkih kolega koje su zbog toga završili na crnoj listi.

## Filmografija

## Vanjske veze

* 
* 
* Robert Taylor collection at the Nebraska State Historical Society
* Photographs of Robert Taylor
* Robert Taylor Actor
* Persons of Exceptional Prominence List (Official Military Personnel Files)  at the National Archives at St. Louis http://www.archives.gov/st-louis/military-personnel/public
Hilde Körber

**Hilde Körber** (3. jul 1906 - 31. maj 1969) bila je austrijska glumica, poznata po nastupima u njemačkim filmovima 1930-ih i 1940-ih.

Karijeru je počela kao dijete u domovini, prije nego što se preselila u Njemačku. Tamo je 1929. godine upoznala režisera Veita Harlana, za koga se udala u bolnici, dok je rađala njihovog sina Thomasa Harlana. Muž ju je 1938. godine napustio zbog Kristine Söderbaum. Iako su njeni najuspješniji filmovi napravljeni u doba Trećeg rajha, karijeru je napravila i poratnom periodu. Tada se neko vrijeme bavila i politikom, te od 1946. do 1950. kao članica CDU vršila dužnost gradske vijećnice Berlina.

## Selected filmography
* *[[Chasing Fortune]]* (1930)
* *[[Maria the Maid]]* (1936)
* *[[Robert Koch (film)|Robert Koch]]* (1939)
* *[[The Fox of Glenarvon]]* (1940)
* *[[The Great King]]* (1942)
* *[[Back Then (film)|Back Then]]* (1943)
* *[[Via Mala (1945 film)|Via Mala]]* (1945)
* *[[Morituri (1948 film)|Morituri]]* (1948)
* *[[When the Evening Bells Ring (1951 film)|When the Evening Bells Ring]]* (1951)
* *[[Desires (film)|Desires]]* (1952)
* *[[Sauerbruch – Das war mein Leben]]* (1954)
* *[[The Confession of Ina Kahr]]* (1954)
* *[[Captain Wronski]]* (1954)
* *[[Devil in Silk]]* (1956)
* *[[The Girl from the Marsh Croft (1958 film)|The Girl from the Marsh Croft]]* (1958)

## Vanjske veze
*
Natalie Talmadge

**Natalie Talmadge** (29. april 1896 - 19. jun 1969) bila je američka filmska glumica koja je nastupala u nijemoj eri, poznata kao supruga Bustera Keatona. Zajedno s njim je nastupila u nekoliko filmova te mu rodila dvoje djece; brak je 1932. godine završio razvodom.

Njene sestre Norma i Constance Talmadge su bile značajne ličnosti Hollywooda 1920-ih.

## Vanjske veze

* 
* 
* Natalie Talmadge at Virtual History
Bogumił Kobiela

**Bogumił Kobiela** (31. maj 1931 &ndash; 10. jul 1969) bio je poljski glumac čija su specijalnost bile komične uloge. Najpoznatija od njih je bila u crnohumornom filmu *[[Zeznute godine]]* iz 1960. godine. Umro je od posljedica prometne nesreće.

## Izabrana filmografija
* *[[Szkice węglem (film)|Szkice węglem]]* (1957)
* *[[Ashes and Diamonds (film)|Ashes and Diamonds]]* (1958)
* *[[Heroism (film)|Heroism]]* (1958)
* *[[Bad Luck (film)|Bad Luck]]* (1960)
* *[[Goodbye to the Past]]* (1960)
* *[[Zacne grzechy]]* (1963)
* *[[The Saragossa Manuscript (film)|The Saragossa Manuscript]]* (1965)
* *[[Three Steps on Earth]]* (1965)
* *[[Małżeństwo z rozsądku]]* (1966)
* *[[Człowiek z M-3]]* (1968)
* *[[The Doll (1968 film)|The Doll]]* (1968)
* *[[Everything for Sale]]* (1969)
* *[[Nowy]]* (1969)
* *[[Hands Up! (1981 film)|Hands Up!]]* (released in 1985, shot in 1967)

## Vanjske veze
*
Sharon Tate

**Sharon Tate** (24. januar 1943 - 9. august 1969) bila je američka glumica i manekenka, poznata po tome što je njena kratka karijera i život tragično prekinuti u jednom od najgorih zločina u historiji Hollywooda.

Rođena je u vojničkoj porodici, a svoja prva glumačka iskustva imala u Italiji gdje joj je otac služio u tamošnjoj američkoj bazi. Po povratku u domovinu je nakon niza neuspjelih pokušaja prvi značajniji angažman dobila u *[[Eye of the Devil]]*, horor filmu gdje je tumačila lik vještice. Ta joj je uloga omogućila da dobije glavnu žensku ulogu u horor-komediji *[[Bal vampira]]* sa čijim je režiserom Romanom Polanskim započela ljubavnu vezu te se početkom 1968. godine za njega udala. Krajem iste godine je zatrudnila, a Polanskijevi su kupili kuću u Benedict Canyonu, gdje su upražnjavali hipijevski životni stil i imali običaj održavati zabave.

Jedna od takvih zabava je održana u noći 8/9. augusta, dva tjedna prije nego što je Sharon Tate trebala roditi dijete, i u vrijeme kada se Roman Polanski našao na putu. U kuću su tada provalili militantni hipiji iz Mansonove porodice i masakrirali Tate i njene uzvanike. Iako su počinitelji, koji je vodio Charles Manson kasnije uhvaćeni, zločin je duboko pogodio Hollywood i njegove pripadnike potaknuo da se odreknu kontrakulture.

## Filmografija

## Vanjske veze

* 
* 
* 
* The Crime Library
* 
* Famously Dead
Rex Ingram (glumac)

: *Za istoimenog režisera vidi * Rex Ingram (režiser) (1892–1950)

**Rex Ingram** (20. oktobar 1895 – 19. septembar 1969) je bio američki glumac, najpoznatiji po ulozi Duha iz boce u fantastično-pustolovnom spektaklu *[[The Thief of Bagdad (1940 film)|Bagdadski lopov]]*.

Rođen u porodici crnog vatrogasca, kao mladić je uspio prebroditi rasne predrasude i postati prvi crnac sa medicinskom diplomom Northwestern University. Usprkos toga, daleko više ga je zanimala gluma te je od 1920-ih počeo dobivati angažmane u Hollywoodu, najčešće tumačeći crne likove u pustolovnim i sličnim filmovima. Karijeru mu je 1948. godine nakratko prekinula osuda zbog kršenja Mannovog zakona, odnosno "prijevoza maloljetnice preko međudržavne granice u nemoralne svrhe", a zbog koje je proveo 10 mjeseci u zatvoru. Kasnije je uglavnom nastupao na televiziji, a 1962. zahvaljujući nastupu u *[[The Brighter Day]]* postao prvi crni stalni član postave u jednoj američkoj TV-sapunici. Umro je od srčanog udara nedugo nakon nastupa u sitkomu *[[The Bill Cosby Show]]*.

## Izabrana filmografija

## Reference

## Vanjske veze

* 
* 

*
Jiří Trnka

**Jiří Trnka** [ˈjɪr̝iː ˈtr̩ŋka] (Plzeň, 24. februara 1912. – Prag, 30. decembra 1969.), čehoslovački likovni umjetnik, skulptor, ilustrator, lutkar i filmski režiser. Jedan od pionira i najistaknutijih ličnosti lutkarske animacije, zbog čega je dobio nadimak »Walt Disney istočne Evrope«.

## Vanjske veze

* 
* Jiri Trnka — Walt Disney Of The East!
* Jiri Trnka: an artist who turned puppets into film stars
Albrecht I Habsburški

**Albrecht I Habsburški** (Brugg., 1255.- Rijeka Reuss, 1. maj 1308.), bio je austrijski i štajerski vojvoda od 1282. do pogibije 1308., i njemački kralj od 1298. do 1308.

## Biografija

Albrecht je rođen kao najstariji sin austrijskog vojvode Rudolfa I i njegove žene Gertrude Hohenburgške.

Još od 1281. povjerena mu je uprava nad habsburgškim domenama, od 1282. postaje i formalno 
austrijsko - štajerski vojvoda skupa sa bratom Rudolfom II s kojim je zajednički vladao do 1283.
Uspješno je ugušio pobune po Austrijskom vojvodstvu i Štajerskoj, i borio se protiv nasrtaja salzburgških 
nadbiskupa. Odobrio je nove povlastice Beču, i svog sina Rudolfa I uspješno instalirao za češkog kralja.

Uspio je da ga elektori - 1298. izaberu za Njemačkog kralja, a nakon tog je i vojnički pobjedio svog rivala Adolfa Nassauskog u Bitci kod Göllheima 1298.

Albrechta I ubio je 1. maja 1308. vlastiti nećak Johann Parricida, sin brata Rudolfa II i to dok je prelazio rijeku Reuss pored Brugga u Švicarskoj.

## Reference

## Vanjske veze

* ''Albrecht I''
Martin Miller (češki glumac)

**Martin Miller** (2. septembar 1899 - 26. august 1969) bio je češki glumac jevrejskog porijekla, najpoznatiji po karakternim ulogama, odnosno nastupima u britanskom teatru i filmovima.

Umro je u Austriji nedugo prije početka snimanja filma *[[The Last Valley (1971 film)|Posljednja dolina]]*, gdje je trebao nastupiti.

## Izvori

## Vanjske veze
*
Stephen Pearcy

**Stephen Eric Pearcy (** San Diego, Kalifornija, SAD., 3. jul 1959.), je američki heavy metal pjevač, osnivač i glavni vokal heavy metal grupe Ratt. On je pisac većine grupinih hitova uključujući , "Round and Round", "Lay It Down", "Wanted Man", "You're in Love" i "Dance". Većinu svoje popularnosti i muzičke karijere proveo je u sastavu Ratt, ali je isto bio istaknuti član bendova Firedome, Crystal Pystal, Buster Cherry, Arcade, Vicious Delite, Vertex, Nitronic, i Band from Hell.

## Diskografija
### Ratt

### EP
* *[[Ratt (EP)|Ratt]]* (1983

### Albumi
* *[[Out of the Cellar]]* (1984)
* *[[Invasion of Your Privacy]]* (1985)
* *[[Dancing Undercover]]* (1986)
* *[[Reach for the Sky (Ratt)|Reach for the Sky]]* (1988)
* *[[Detonator]]* (1990)
* *[[Ratt (album)|Ratt]]* (1999)
* *[[Infestation]]* (2010)
* *[[Ratt & Roll 81-91]]* (1991)
* *[[Collage (Ratt)|Collage]]* (1997)

### Solo albumi
* *[[Social Intercourse (Stephen Pearcy)|Social Intercourse]]* (2002)
* *[[Fueler]]* (2006)
* *[[Under My Skin (Stephen Pearcy)|Under My Skin]]* (2008)
* *[[Suckerpunch]]* (2011)
* *[[Stripped (Stephen Pearcy)|Stripped]]* (2006)
* *[[Before and Laughter]]* (2000)
* *[[Ratt Era: The Best Of]]* (2005)

## Izvori

## Vanjske veze
* Stephen Pearcy's official website
* Stephen Pearcy on Myspace 
* Interview with Stephen Pearcy 
* Interview with Stephen Pearcy 
* Stephen Pearcy In Arcade
* Official RATT Website
* RATT Official Myspace
Trevor Bolder

**Trevor Bolder** (Kingston upon Hull, 9. jun 1950 - London, 21. maj 2013.) bio je britanski hard rock basist, poznat po svojoj dugoj saradnji sa grupom Uriah Heep. Također je bio član engleske rock grupe David Bowie & The Spiders from Mars. 21. maja, 2013. godine, Trevor Bolder je umro nakon duge borbe s rakom.
## Diskografija

;Sa David Bowie
* *[[Hunky Dory]]* (1971)
* *[[The Rise and Fall of Ziggy Stardust and the Spiders from Mars]]* (1972)
* *[[Aladdin Sane]]* (1973)
* *[[Pin Ups]]* (1973)
* *[[Ziggy Stardust - The Motion Picture]]* (1983)
* *[[Santa Monica '72]]* (sniman uživo 1972, officially izdan 1994)

;Sa Cybernauts
* *Cybernauts Live*

;Sa Dana Gillespie
* *Weren't Born a Man*

;Sa Ken Hensley
* *Free Spirit*
* *From Time to Time*

;Sa Mick Ronson
* *[[Slaughter on 10th Avenue (Mick Ronson album)|Slaughter on 10th Avenue]]* (1974)
* *[[Play Don't Worry]]* (1975)
* *Main Man*
* *Memorial Concert*

;Sa The Spiders from Mars
* *Spiders From Mars* (1976)

;Sa Uriah Heep
* *[[Firefly (Uriah Heep album)|Firefly]]* (1977)
* *[[Innocent Victim]]* (1977)
* *[[Fallen Angel (Uriah Heep album)|Fallen Angel]]* (1978)
* *[[Conquest (Uriah Heep album)|Conquest]]* (1980)
* *[[Equator (Uriah Heep album)|Equator]]* (1985)
* *[[Live in Europe 1979]]* (1986) – sniman 1979
* *[[Live in Moscow (Uriah Heep album)|Live in Moscow]]* (live, 1988)
* *[[Raging Silence]]* (1989)
* *[[Different World (album)|Different World]]* (1991)
* *[[Sea of Light (album)|Sea of Light]]* (1995)
* *[[Spellbinder (album)|Spellbinder]]* (live, 1996)
* *[[Sonic Origami]]* (1998)
* *[[Future Echoes of the Past]]* (live, 2000)
* *[[Acoustically Driven]]* (live, 2001)
* *[[Electrically Driven]]* (live, 2001)
* *[[The Magician's Birthday Party]]* (live, 2002)
* *[[Live in the USA (Uriah Heep album)|Live in the USA]]* (2003)
* *[[Magic Night (Uriah heep album)|Magic Night]]* (live, 2004)
* *[[Wake the Sleeper]]* (2008)
* *[[Celebration (Uriah Heep album)|Celebration]]* (2009)
* *[[Into the Wild (Uriah Heep album)|Into the Wild]]* (2011)

## Vanjske veze

* Uriah Heep official website
* Interview with Bolder 
* Wishbone Ash's official site
* D'Alegria website – TB signature bass
Meiringen

**Meiringen** je grad i općina u centru Švicarske od 4,669 stanovnika.

## Geografija

Meiringen leži u dolini rijeke Aare.

## Historija

Meiringen je do 19. vijeka bio selo, razvoj mu je počeo 1852. kad je izgrađena cesta preko prijevoja Brünig.
Između 1879. - 1891. doživio je par katastrofalnih požara, a 1912. do Meiringena je došla željeznica.

## Reference

## Vanjske veze

* ''Službene stranice Meiringena''
Reuss

**Reuss** je rijeka u Švicarskoj, najveća pritoka 
rijeke Aare, duga 160 km, i po tom četvrta rijeka u zemlji nakon Rajne, Rhône i Aare.

## Karakteristike

Rijeka Reuss izvire kod prijevoja Furka u masivu Gotthard u Kantonu Uri, na jugu Švicarske.
Od tamo teče prema sjeveru, protiče kroz Lucernsko jezero iz kog istječe kod grada Luzerna.
Nakon tog skreće prema istoku, zatim prema sjeveru i teče do ušća u Aare nešto ispod grada Brugga.

Reuss ima sliv velik 3426 km² koji se proteže po centralnoj Švicarskoj.
## Reference

## Vanjske veze

* ''Reuss'' na portalu My Switzerland
Brugg

**Brugg** je grad na sjeveru Švicarske od 11,104 stanovnika, on je i administrativni centar istoimenog okruga (Bezirk Brugg) 
od 49,087 stanovnika.

## Geografija

Brugg leži u Kantonu Aargau na ušću pritoka Reuss i Limmat u rijeku Aare, udaljen 28 km od Züricha i oko 45 km od Basela.

## Historija i znamenitosti

Brugg je prvi put dokumentiran 1064., kao feud Opatije Muri, koju su osnovali Habsburgovci, čiji se istoimeni zamak nalazi jugozapadno od grada.
Mjesto je odmah nakon 1200. dobilo status trgovišta, vrhunac njegova razvoja zbio se 1284. kad mu je tadašnji njemački kralj Rudolf I Habsburgški dodjelio status grada.

Tokom 12. vijeka habsburgovci su podigli most preko Aare i toranj (Schwarze Turm) koji je trebao čuvati prijelaz preko njega, on je danas simbol grada. Pored njega podigli su i skladište soli koje je isto tako danas jedna od gradskih 
znamenitosti. Habsburgovci su ostali usko povezani sa Bruggom i tokom 14. vijeka, tu su okupljali svoje snage prije kretanja u bitke, kao što su to uradili 1386. prije kretanja u Bitku kod Sempacha koju su izgubili.

Oni su osnovali i samostan Königsfelden, koji je u to vrijeme bio vjerski i ekonomski centar kraja.

Važnost Brugga opala je nakon 1415. kad je Aargau podpao pod vlast od moćnog Berna.

## Pobratimski gradovi

* , Rottweil

## Reference

## Vanjske veze

* ''Službene stranice Brugga''
Rudolf I Habsburški

**Rudolf I Habsburgški** (Zamak Limburgh, 1. maj 1218.- Speyer, 15. jul 1291.), bio je austrijski i štajerski vojvoda pod vladarskim imenom **Rudolf IV** od 1278. - 1282., i njemački kralj od 1273. - 1291. kao prvi član Habsburgške dinastije izabran na to mjesto.

## Biografija

Rudolf je rođen kao najstariji sin habsburgškog grofa Albrechta IV i njegove žene Hedwige Kiburgške. Nakon očeve smrti 1239. nastavio je upravljati očevim domenama po Gornjem Alzasu, Aargau i Breisgau iz porodičnog Zamka Habsburg.

Čvrsto se držao savezništva sa Hohenstaufenovcima Fridrikom II i njegovim sinom Konradom IV pa se uz njihovu pomoć uspio teritorijalno proširiti.
 
Nakon njihova izumiranja 1268. nastupio je devetnaestogodišnji period interregnuma u kom su se brojni vladari uzaludno nadmetali nebi li ih elektori izabrali za Njemačko-rimskog kralja.
Na kraju je to uspjelo tadašnjem ausajderu Rudolfu koji je  1273. uspio uvjeriti elektore da njega izaberu za Njemačkog kralja.

Nakon tog se okrenuo protiv rivala češkog kralja Otakara II Přemysla, kog je istjerao iz austrijskih i štajerskih zemalja. Kad se on pokušao vojskom vratiti na tron, pobjedio ga je i ubio u Bitci na Moravskom polju 26. augusta 1278.

Nakon tog je 27. decembra 1282. proglasio svoje sinove Albrechta i Rudolfa vojvodama i prepustio im upravljanje nad austrijskim - štajerskim i 
koruškim vojvodstvom, i na taj način utemeljio daljnju vlast Habsburgovaca po austrijskim zemljama.

Iako je to silno želio i puno truda uložio u to, nije mu uspjelo da bude okrunjen za cara Svetog Rimskog Carstva.

## Reference

## Vanjske veze

* ''Rudolf I''
Veronica Guerin

**Veronica Guerin** (Dublin, 5. jul 1958 — Dublin, 26. jun 1996) je bila irska novinarka, poznata po tome što je, pišući o organiziranom kriminalu u Irskoj, a prije svega dotada "nedodirljivim" narkobosovima, postala metom prijetnji, fizički napad, a na kraju i atentata u kome je ubijena. Taj je slučaj izazvao zgražanje ne samo u irskoj, nego i u međunarodnoj javnosti, pogotovo u Zapadnoj Evropi gdje je tada bila rijetkost da novinare ubijaju zbog njihovog posla. Guerin je zbog toga status mučenice i simbola rizika koje sa sobom donosi prakticiranje istraživačkog novinarstva. Njeno ubistvo je u Irskoj također potaklo osnivanje Criminal Assets Bureau () sa širokim ovlastima da se konfiscira imovina osumnjičenih i osuđenih kriminalaca, a među kojima su se nalazili i oni kojima se pripisuje Guerinino ubistvo.

O njenom životu su snimljena dva filma - *[[When the Sky Falls]]* iz 2000. godine gdje lik temeljen na njoj tumači Joan Allen i biografski film *[[Veronica Guerin (film)|Veronica Guerin]]* iz 2003. gdje je njen lik tumačila Cate Blanchet.

## Izvori

## Vanjske veze
Gary Thain

**Gary Mervin Thain** (Christchurch, 15. maj, 1948 - London, 8. decembar 1975) bio je novozelandski rock basist, najpoznatiji po svom radu s britanskim bendom, Uriah Heep, kao i po svom djelovanju u sastavu The Keef Hartley Band.

## Biografija
Rođen je u Christchurchu na Novom Zelandu. Gary Thain se kao član grupe The New Nadir preselio iz Novog Zelanda u London, gdje je nekada igrao jam session s Jimi Hendrixom. 1969. godine, sastav The New Nadir se raspao, a Thain se dvije godine kasnije pridružio britanskoj rock skupini Keef Hartley Band, i 1971. godine su bili na turneji s Uriah Heepom. Članovi Uriah Heepa su bili oduševljeni Thainovim sviranjem bas-gitare, te su u februaru 1972. godine, pitali ga da im se pridruži, na šta je ovaj pristao i ostao u sastavu sve do svoje smrti 1975. godine. S Uriah Heep, Gary Thain je svirao na četiri studijska albuma: Demons & Wizards, The Magician's Birthday, Sweet Freedom i Wonderworld as well.

## Smrt
Tokom svoje posljednje turneje sa Uriah Heepom, Thain je pretrpio strujni udar na Moody Koloseumu u Dallasu, Texas, 15. septembra 1974, te je teško ozlijeđen. Zbog svoje ovisnosti o drogama nije bio u mogućnosti da svira pravilno, pa je dobio otkaz u bendu početkom 1975. Zamijenio ga je bivši King Crimson basist / vokal, John Wetton. Thain je umro od respiratorne insuficijencije zbog predoziranja heroinom, 8. decembra 1975. godine, u dobi od 27, [2] umro je u svom stanu u Norwood Greenu u Londonu.

## Vanjske veze
* Official Site 
* AudioCulture profile
Ilaria Occhini

**Ilaria Occhini** (28. mart 1934 - ) je italijanska glumica. Karijeru je započela ulogom gimnazijalke u filmu *[[Terza liceo]]*, koristeći pseudonim "Isabela Redi".

Udana je za uglednog književnika Raffaelea La Capriju sa kojim ima jednu kćer.

## Izabrana filmografija
* *[[Doctor and the Healer]]* (1957)
* *[[Carthage in Flames]]* (1960)
* *[[His Women]]* (1961)
* *[[Damon and Pythias (film)|Damon and Pythias]]* (1962)
* *[[The Betrothed (1964 film)|The Betrothed]]* (1964)
* *[[Brigade antigangs]]* (1966)
* *[[Les Feux de la Chandeleur]]* (1972)
* *[[Deux hommes dans la ville]]* (1973)
* *[[Tomorrow (2001 film)|Tomorrow]]* (2001)
* *[[Loose Cannons (2010 film)|Loose Cannons]]* (2010)

## Reference

## Vanjske veze

*
Im Banne des Unheimlichen

***Im Banne des Unheimlichen*** () je zapadnonjemački kriminalistički film snimljen 1968. godine u režiji Alfreda Vohrera. Predstavlja dio ciklusa adaptacija djela britanskog pisca Edgara Wallacea, u ovom slučaju romana *The Hand of Power*. Protagonist, koga tumači Joachim Fuchsberger, je inspektor Scotland Yarda koji istražuje seriju ubistava gdje indicije ukazuju da je počinitelj netko tko je već mrtav.

## Uloge
* Joachim Fuchsberger ... Inspektor Higgins
* Siw Mattson ... Peggy Ward
* Wolfgang Kieling ... Sir Cecil
* Hubert von Meyerinck ... Sir Arthur	
* Pinkas Braun ... The Stranger
* Claude Farell ... Adela
* Peter Mosbacher ... Ramiro
* Siegfried Rauch ... Dr. Brand
* Otto Stern ... Mr. Merryl
* Renate Grosser ... Mrs. Potter
* Hans Krull ... Mr. Potter
* Lillemor Lindfors ... Sabrina
* Ilse Pagé ... Miss Finley
* Edith Schneider ... Professor Bound
* Wolfgang Spier ... Bannister
* Jimmy Powell ... Casper

## Reference

## Vanjske veze
*
Der Hund von Blackwood Castle

***Der Hund von Blackwood Castle*** () je zapadnonjemački kriminalistički film snimljen u režiji Alfreda Vohrera i premijerno prikazan početkom 1968. godine. Nastao je u produkciji studija Rialto Film kao dio ciklusa temeljenog na djelima engleskog pisca Edgara Wallacea, ali je scenario velikim dijelom inspiriran romanom *[[Baskervilski pas]]* Arthura Conana Doylea iz ciklusa o Sherlocku Holmesu. Radnja prikazuje kako djevojka (čiji lik tumači Karin Baal) odbija prodati zamak koga je naslijedila, a nakon čega se u njemu počinju događati nasilne smrti čiji tragovi ukazuju na čudovišnog psa. Protagonist, koga tumači Heinz Drache je inspektor Scotland Yarda poslan da razriješi slučaj. Film je predstavljao 25. ostvarenje Wallaceovog ciklusa u produkciji Rialto Filma, te je studio to obilježio svečanom premijerom.

## Reference

## Vanjske veze
* 
* ''Der Hund von Blackwood Castle'' bei Filmportal.de
* Tonträger mit der Filmmusik
Der Gorilla von Soho

***Der Gorilla von Soho*** () je zapadnonjemački kriminalistički film snimljen 1968. godine u režiji Alfreda Vohrera. Predstavlja dio ciklusa ekranizacija romana Edgara Wallacea u produkciji Rialto Filma, u ovom slučaju *The Dark Eyes of London*, koji je sedam godina ranije od strane Rialto Filma bio ekraniziran pod naslovom *[[Die toten Augen von London]]* (koga je također režirao Vohrer), pa se zato može shvatiti i kao njegov remake. Radnja prikazuje kako londonski bogataši postaju žrtvama nasilnog utapanja u vodi nedugo nakon što svojim testamentima pripisuju svoju imovinu "dobrotvornom udruženju". Protagonist, koga tumači Horst Tappert, je inspektor Scotland Yarda koji istražuje ubistva iza kojih stoji ubica prerušen u gorilu. Vohrer je prilikom nove ekranizacije publiku nastojao privući ne samo u filmom u boji, nego i tako što je, koristeći kolaps dotadašnjih cenzorskih standarda, u filmu ubacio scene mnogo eksplicitnijeg nasilja, ali i golotinje (koristeći kao izgovor to što se radnja događa u Sohou, koji je tada uživao reputaciju kvarta crvenih svjetala). Neki od kasnijih kritičara su zbog toga proglasili žanrovski bliskim hororu, ali i svojevrsnom pretečom *[[giallo]]* filmova koji su se uskoro počeli snimati u Italiji.

## Izvori


## Vanjske veze
* 
* ''Der Gorilla von Soho'' bei Filmportal.de
* Tonträger mit der Filmmusik
Kat (razvrstavanje)

Termin **KAT** ima više značenja.

* Kat ili **sprat** dio građevinske konstrukcije
* Acetil-KoA C-aciltransferaza, enzim
* Kat Foster, američka glumica
Benguela

**Benguela** (ranije **Benguella**) je grad na zapadnoj obali Angole, južno od Luande. Benguela je središte istoimene provincije i peti grad u Angoli po broju stanovnika. Zbog velike blizine, Benguela je snažno povezana s obližnjom lukom Lobito.

## Historija

Godine 1587., Portugalci su na području današnje Benguele izgradili utvrdu, koju je 1617. godine tadašnji kolonijalni guverner Manuel Cerveira Pereira reorganizirao kao grad. Benguela je godinama bila centar trgovine robljem koje je išlo prema Brazilu i Kubi; ipak, portugalske vlasti su ubrzo uočile i iskoristile lučki potencijal kojeg je nudio Lobito.

Urbani razvoj je, doduše, tekao dosta sporo te je 1911. godine u gradu bilo tek nekoliko kamenih građevina, uz izuzetak dvaju crkava, bolnice i utvrde. Tek je izgradnjom benguelske pruge došlo do povećanog interesa za grad, što je dovelo i do bržeg razvoja.

Nakon nezavisnosti, Benguela je izgubila na značaju jer je pruga zatvorena tokom građanskog rata koji je trajao do 2002. godine. Grad je 1983. godine imao 155,000 stanovnika, no taj je broj s godinama naglo porastao zbog velikog broja izbjeglica koje su dolazile u grad tokom rata. Dana Beneguela ima nešto manje od 600,000 stanovnika.

## Gospodarstvo

Benguela je dugo godina bila centar angolske trgovine prema unutrašnjosti, a danas je trgovačko središte koja spaja istok i zapad zemlje. Gradska industrija temelji se na obradi ribe i šećerne trske, ali i na proizvodnji sapuna, alata i keramike. Međunarodna trgovina odvija se preko Lobita.

## Promet

Benguela ima dobro razvijenu prometnu infrastrukturu. Aerodrom Benguela opslužuje grad, kroz kojeg prolazi i poznata benguelska pruga, koja spaja Lobito i DR Kongo. Zbog bliske povezanosti s gradom, Benguela koristi i luku Lobito u svoje svrhe.

## Značajne osobe
*Laura Soveral (r. 1933), umjetnica
*Edite Soeiro (1934-2009), novinarka
*Milo MacMahon (1940-1985), muzičar
*Pepetela (r. 1941), pisac
*António Sérgio (1950-2009), radijski voditelj
*Pedro Malagueta (n.1951), pjevač
*Rui Jordão (r. 1952), fudbaler
*João Pereira Jamba (r. 1977), fudbaler
*Bruna Tatiana (r. 1978), muzičarka
*Edson de Jesus Nobre (r. 1980), fudbaler
*Ciomara Morais (r. 1984), umjetnica
*Leila Lopes (r. 1986), Miss Universe 2011
*Luís Sá Silva (r. 1990), vozač

## Vanjske veze

*
Lucapa

**Lucapa** je grad u Angoli i bivše središte provincije Lunda Norte. Grad se nalazi duboko u unutrašnjosti zemlje, blizu granice s DR Kongom. Zbog građanskog rata i geografskog položaja, Lucapa je godinama bila izolirana i zapostavljana od strane centralne vlasti, što je jedno vrijeme onemogućilo precizno utvrđivanje broja stanovnika; prema popisu iz 2014. godine, u gradu živi nešto više od 146,000 stanovnika. 

Agostinho Neto je Lucapu proglasio središtem pokrajine Lunda Norte, mada je isto kasnije premješteno u grad Dundo. Glavna gospodarska djelatnost u gradu je rudarstvo.
Primogenitura

**Primogenitura** (od latinskog *primogenitus*=prvorođeni) je prvenstveno praksa običajnog prava da prvorođeno dijete ima prednost kod nasljeđivanja.

Kao potpuna suprotnost tome postoji postoji i **ultimogenitura** da se prednost da najmlađem dijetetu, jer ono obično ostaje najduže uz roditelje i dočuva ih do smrti.

Primogenitura je u nekim zemljama koje su monarhije i zakonski akt koji propisuju tko može naslijediti monarha.

## Historija i karakteristike

Po brojnim evropskim zemljama još od srednjeg vijeka zakonski je bila zabranjena podjele zemlje, da se spriječi njeno parceliziranje i obezvređivanje, s druge strane ti zakoni su osiguravali moć i prestiž aristokracije, koja je tradicionalno živjela na račun vlasništva nad zemljom.

Primogenituru su najčešće koristili zemljoradnički narodi, naročito tamo gdje je bilo puno stanovnika a malo obradive zemlje, sa ciljem da se spriječi podjela zemlje na suviše male parcele, koje nisu dovoljne za preživljavanje
Ponekad se sistem primogeniture koristio da se ostvari teritorijalna ekspanzija, jer su nenamireni sinovi bili prisiljeni da se pobrinu za sebe i puno lakše su se selili u daleke krajeve. Takvu praksu proimjenjivali su brojni evropski narodi, ali i Maori i drugi polinezijski narodi.

Praksa primogeniture se proširila i na funkcije i titule, a ne samo na materijalnu imovinu.
Motivacija za takvu praksu je težnja da se imanje umrlog (ili neki njegov dio) očuva kao cjelina. Praksa stroge primogeniture (ili ultimogeniture) je danas rijetkost; već prevladava oslabljeni oblik u kom najstariji (ili najmlađi) sin preuzima odgovornost za brigu o nasljedstvu, a sa braćom rješava popratnim sporovima imovinske probleme.

Kako se primogenitura najčešće primjenjuje u monarhijama, tako postoji i nekoliko tipova;

### Agnatička primogenitura
Ili *Patrilinealna primogenitura*, je sistem po kom nasljedno pravo ima prvorođeni sin. Po tom pravu samo muškarci mogu naslijeđivatii - a žene ne. Nekada najrasprostranjenija, danas se primjenjuje u Lihtenštajnu i brojnim arapskim zemljama.

### Kognatička primogenitura

Ili *Agnatičko-kognatička primogenitura* je tip primogeniture koji favorizira najstarije muško dijete, ali i žensko dijete može biti naslijednik ukoliko monarh nema sina. Taj tip primogeniture se koristi u španjolskoj i monegaškoj monarhiji. U prošlosti se uglavnom primjenjivala samo po britanskim otocima i pirenejskom poluotoku.

### Apsolutna primogenitura

Apsolutna primogenitura je tip nasljednog prava po kom najstarije dijete ima prioritet, bez obzira na spol. Danas se koristi i termin *apsolutna kognatička primogenitura*. Taj tip nasljednog prava prva je uvela Švedska 1980., nakon nje su to usvojile Nizozemska (1983.), Norveška (1990.), Belgija (1991.), Danska (2009.), Luksemburg (2011.), Ujedinjeno Kraljevstvo (2015.).

### Matrilinealna primogenitura
Taj tip primogeniture po kojem se pravo prvenstva daje ženskom djetetu, a muška se potpuno isključuju, primjenjivala su neka afrička plemena, ali nikad nijedna evropska monarhija.

## Reference

## Vanjske veze
*''Primogeniture and ultimogeniture'' na portalu Encyclopædia Britannica
Leopold I Habsburški

**Leopold I Habsburgški** (Beč, 4. august 1290.- Strasbourg, 28. februar 1326.) bio je austrijski i štajerski vojvoda od 1282. do 1283., zajedno s bratom Friedrichom Lijepim.

## Biografija

Leopold I rođen je kao treći po redu sin austrijskog vojvode Albrechta I i njegove žene Elisabethe Meinhardiner.

Nakon smrti oca 1308. Leopold je vladao južnim i zapadnim dijelovima habsburgških domena i bezrezervno podržavao svog brata u njegovim nastojanjima da postane rimsko-njemački kralj.

Istovremeno se i borio protiv snaga koje su ugrožavale njegove domene, pa je tako 1314. pobjeđen od Švicaraca u Bitci kod Morgartena.

Kad je njegov brat zarobljen nakon Bitke kod Mühldorfa am Inna 1322., nastavio se tvrdoglavo boriti protiv carske vojske Svetog Rimskog Carstva, kako bi ga oslobodio iz zarobljeništva.

## Izvori

## Vanjske veze

* ''Leopold I., Habsburger, geb. 1290''
Kes (film)

***Kes*** je britanski igrani film snimljen 1969. godine u režiji Kena Loacha. Predstavlja adaptaciju romana *[[A Kestrel for a Knave]]* Barryja Hinesa koji je zajedno sa Loachom sudjelovao u pisanju scenarija. Protagonist, koga tumači David Bradley je Billy Casper, 15-godišnji dječak koji živi u sumornom rudarskom gradu na sjeveru Engleske gdje je izložen svakodnevnom zlostavljanju u školi i porodici. Radnja prikazuje kako bijeg od surove stvarnosti i besperspektivne budućnosti pronalazi u vjetruši () koju usvoji i daje joj ime "Kes".

Loach je film snimio nakon što je već bio izgradio reputaciju upečatljivim i realističnim socijalnim tv dramama, a stil je sa televizije prenio i na film. U njemu se inzistiralo na maksimalnom realizmu, te su svi likovi govorili engleski sa jorkširskim akcentom. Film je nakon premijere dobio brojne pohvale, a i Kristalni globus na Festivalu u Karlovym Varyma. I komercijalni rezultati u Britaniji su bili dobri, ali je u SAD distribucija "zapela" zbog toga što publika, ali i direktori distributerskih kuća, nisu razumjeli jorkširski govor; zbog toga je u kasnijim video-izdanjima film ponekad bio naknadno sinkroniziran na "normalni" engleski.

## Uloge
* David Bradley ... Billy Casper
* Freddie Fletcher ... Jud
* Lynne Perrie ... Mrs Casper
* Colin Welland ... Mr Farthing
* Brian Glover ... Mr Sugden
* Bob Bowes ... Mr Gryce
* Bernard Atha ... Službenik za zapošljavanje omladine
* Joey Kaye ... Komičar u pubu
* Robert Naylor ... MacDowell	
* Zoe Sutherland ... Biblioterkarka
* Eric Bolderson ... Farmer
* Joe Miller ... Reg, majčin prijatelj					
* Bill Dean ... Čovjek iz zalogajnice
* Geoffrey Banks ... Nastavnik matematike
* Duggie Brown ... Mljekar
* Trevor Hesketh ... Mr Crossley
* Harry Markham ... Prodavač novina
* John Pollard ... Fudbalska legenda Bremner

## Izvori

## Vanjske veze
* 
* 
* Senses of Cinema – a detailed synopsis, referenced background and review of ''Kes'' by Mike Robins 
* "Kes 40 years on", interview with Dai Bradley 
* Complete film on YouTube (original Yorkshire dialect, t' / thee / thou / the sen)
* Complete film on YouTube (standard English version, the/ you / you / yourself)
Rudolf II Habsburški

**Rudolf II Habsburgški** (?, 1271.- Prag, 10. maj 1290.) bio je austrijski i štajerski vojvoda 
od 1282. do 1283., zajedno s bratom Albrechtom I.

## Biografija

Rudolf II rođen je kao drugi najmlađi sin austrijskog vojvode Rudolfa I i njegove žene Gertrude Hohenburgške.
Otac im je uspio istjerati dotadašnjeg vladara po austrijskim i štajerskim zemljama - češkog kralja 
Otakara II Přemysla, kog je 26. augusta 1278. i ubio u Bitci na Moravskom polju.

Nakon tog je 1282. proglasio svoje sinove Albrechta i Rudolfa vojvodama i prepustio im da zajednički upravljaju nad austrijskim - štajerskim i koruškim 
vojvodstvom.

Njihovo zajedničko vladanje nije dugo potrajalo samo do 1. juna 1283. kad je Rudolf II bio prisiljen da na osnovi Sporazuma iz Rheinfeldera (*Rheinfelder Hausordnung*) baziranog na osnovu primogeniture prepusti vlast starijem prvorođenom bratu Albrechtu I, uz obećanje da će on kao kompenzaciju dobiti druge zemlje na upravljanje.

To obećanje nikad nije ostvareno, jer je Rudolf sedam godina kasnije umro, - ono je najvjerojatniji razlog zašto je njegov sin Johann Parricida, ubio svog strica Albrechta I 1308.

## Izvori

## Vanjske veze

* ''Rudolf II., geb. 1271''
Stara Švicarska Konfederacija

**Stara Švicarska Konfederacija** (njemački: *Eidgenossenschaft*) je ime za prvu švicarsku konfederaciju koju su 1291. osnovali tadašnji kantona Uri, Schwyz i Unterwalden, kao jednu od zemalja Svetog Rimskog Carstva.

## Historija
Nukleusi budućih kantona Uri, Schwyz i Unterwalden (to su današnji kantoni (Obwalden i Nidwalden) bili su krajem 13. vijeka naseljeni velikim brojem slobodnih seljaka. Daleko od svojih feudalnih gospodara, ti seljaci osnovali su relativno nezavisne zajednice (*Talgenossenschaften*), u kojima su na općim skupštinama svih slobodnih ljudi (*Landsgemeinden*) birali svoje vođe (*Landammann*).

Njihovu relativnu autonomiju podržavali su hohenstaufenski kraljevi i carevi, brojnim privilegijama jer su te seoske komune besplatno održavale puteve između Švapske i Italije, naročito planinski prijevoj Sankt Gotthard, koji je postao prohodan nakon izgradnje smionih mostova početkom 13. vijeka. Istovremeno su interes za to područje iskazivali i članovi habsburške dinastije koji su taj kraj smatrali svojom domenom.

Kada je 1291. Rudolf I umro, vođe tih tri šumskih kantona (waldstätten) obnovili su svoje zahtjeve za svojim povlaštenim položajem i autonomijom, da će oni sami bez uplitanja izvana efikasnije održavati  javni red i brinuti se o svojim dobrima. Svoj status konfederacija je i fizički potvrdila 1314. u bitci kod Morata kad je njihova seljačka vojska pobjedila vojsku austrijskih viteza poslanih da ih dovede u red. Nakon pobjede konzultacija među članovima konfederacije je postalo obavezno.

## Reference

## Vanjske veze

* ''The Swiss Confederation during the Late Middle Ages'' na portalu Encyclopædia Britannica
Eddie Chapman

**Edward Arnold "Eddie" Chapman** (16. novembar 1914 – 11. decembar 1997) bio je britanski profesionalni kriminalac, pustolov i poduzetnik, najpoznatiji po tome što se za vrijeme Drugog svjetskog rata stavio na raspolaganje njemačkoj obavještajnoj službi Abwehr, a potom britanskoj kontraobavještajnoj službi MI5 za koju je radio kao dvostruki agent. Chapman je po završetku rata svoje ratne pustolovine opisao u autobiografskoj knjizi koja je godine 1966. adaptirana u igrani film *[[Triple Cross (film, 1966)|Triple Cross]]* gdje je njegov lik tumačio Christopher Plummer.

## Vanjske veze

* US Defence Intelligence Agency uses Eddie Chapman case as an example by A Denis Clift, President Joint Military Intelligence College Harvard University 20 February 2003
* Obituary Eddie Chapman  – *The Telegraph* 1997
Cuíto

**Cuito** ili **Kuito** je grad u Angoli i središte provincije Bié. Tokom portugalske kolonijalne vladavine, grad je do 1975. godine bio poznat kao **Silva Porto**. Tokom 1993. i 1994. te ponovo tokom 1998. i 1999., Kuito je bio pod opsadom snaga UNITA-e u jeku građanskog rata, što je uzrokovalo veliku štetu u određenim dijelovima grada. Danas je Kuito osmi grad po veličini u Angoli.

## Historija

Grad Cuito se nalazi u historijskom središtu kraljevstva naroda Ovimbundu. Činjenica da su vladari Ovimbundua imali običaj trgovati zarobljenicima s europskim kolonizatorima omogućila je plodnu trgovinu robljem na tom području. Portugalci su grad preuzeli 1750. godine te su ga ubrzo nazvali **Silva Porto**, prema trgovcu Antóniju da Silvi Portu, koji se nastanio u gradu. Grad je doživio razvoj u XX. vijeku, posebice nakon izgradnje benguelske pruge.

Tokom 60-ih godina, Portugal je koristio Cuito kao lokaciju za vojne treninge za one časnike koji su slani na sjever zemlje za borbu protiv angolske gerile. Nakon osamostaljenja, Cuito je 6. siječnja 1993. godine pao pod devetomjesečnu okupaciju snaga UNITA-e koja je dovela do 30,000 mrtvih i velikih materijalnih šteta. Iako je okupacija okončana, UNITA je 1998. godine ponovno pokušala okupirati Cuito, što je dovelo do novih razaranja.

## Geografija

Grad se nalazi na istočnom dijelu visoravni Bié. Unatoč tropskoj klimi, grad je karakterističan po svojim neobično blagim klimatskim prilikama.

### Klima

## Promet

Cuito je prometno povezan preko benguelske pruge, s tim da se gradska željeznička postaja nalazi nekoliko kilometara sjeverno od samog grada. Uz to, Cuito ima i direktne letove iz Luande.

## Povezano
*António da Silva Porto